CELEX: 62011CN0092
Language: da
Date: 2011-02-28 00:00:00
Title: Sag C-92/11: Anmodning om præjudiciel afgørelse indgivet af Bundesgerichtshof (Tyskland) den 28. februar 2011 — RWE Vertrieb AG mod Verbraucherzentrale Nordrhein-Westfalen e.V.

16.7.2011   
            
            
               DA
            
            
               Den Europæiske Unions Tidende
            
            
               C 211/10
            
         Anmodning om præjudiciel afgørelse indgivet af Bundesgerichtshof (Tyskland) den 28. februar 2011 — RWE Vertrieb AG mod Verbraucherzentrale Nordrhein-Westfalen e.V.
   (Sag C-92/11)
   2011/C 211/17
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: RWE Vertrieb AG
   
      Sagsøgt: Verbraucherzentrale Nordrhein-Westfalen e.V.
   
      Præjudicielle spørgsmål
   
   
               1)
            
            
               Skal artikel 1, stk. 2, i Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler fortolkes således, at vilkår om prisændringer i gasleveringskontrakter med forbrugere, som forsynes uden for den almindelige forsyningspligt inden for rammerne af den almindelige kontraktfrihed (særkunder), ikke er omfattet af direktivet, såfremt de bestemmelser, der gælder for tarifkunder i henhold til den almindelige lovbestemte ordning om tilslutnings- og forsyningspligt, er blevet overtaget uændret i kontraktforholdet med særkunderne?
            
         
               2)
            
            
               Skal — for så vidt de kan finde anvendelse — artikel 3 og 5 i Rådets direktiv 93/13/EØF af 5. april 1993 om urimelige kontraktvilkår i forbrugeraftaler i forbindelse med nr. 1), litra j) og nr. 2), litra b), andet punktum, i bilaget vedrørende dette direktivs artikel 3, stk. 3, samt artikel 3, stk. 3, i forbindelse med bilag A, litra b), [org. s. 3] og/eller litra c), til Europa-Parlamentets og Rådets direktiv 2003/55/EF (2) af 26. juni 2003 om fælles regler for det indre marked for naturgas og om ophævelse af direktiv 98/30/EF fortolkes således, at vilkår om prisændringer i kontrakter om levering af naturgas med særkunder opfylder de fornødne krav til en klar og forståelig affattelse og/eller den krævede grad af gennemsigtighed, når grunden til, forudsætningerne for og omfanget af en prisændring ikke er angivet, men det er sikret, at gasselskabet meddeler sine kunder enhver prisforhøjelse forud med et passende varsel, og at kunderne har ret til at frigøre sig fra kontrakten ved opsigelse, såfremt de ikke vil acceptere de ændrede betingelser, de har fået meddelelse om?
            
         
      (1)  EFT L 95, s. 29.
   
      (2)  EUT L 176, s. 57.